Økonomiske effekter af udbud af driftsopgaver på det kommunale vej- og parkområde Lindholst, Andrej Christian; Houlberg, Kurt; Helby Petersen, Ole - PDF Gratis download\nDownload "Økonomiske effekter af udbud af driftsopgaver på det kommunale vej- og parkområde Lindholst, Andrej Christian; Houlberg, Kurt; Helby Petersen, Ole"\n1 Aalborg Universitet Økonomiske effekter af udbud af driftsopgaver på det kommunale vej- og parkområde Lindholst, Andrej Christian; Houlberg, Kurt; Helby Petersen, Ole Publication date: 2015 Link to publication from Aalborg University Citation for published version (APA): Lindholst, A. C., Houlberg, K., & Helby Petersen, O. (2015). Økonomiske effekter af udbud af driftsopgaver på det kommunale vej- og parkområde: Resultater fra en survey blandt vej- og parkchefer. Roskilde Universitet, Samfundsvidenskab. General rights Copyright and moral rights for the publications made accessible in the public portal are retained by the authors and/or other copyright owners and it is a condition of accessing publications that users recognise and abide by the legal requirements associated with these rights.? Users may download and print one copy of any publication from the public portal for the purpose of private study or research.? You may not further distribute the material or use it for any profit-making activity or commercial gain? You may freely distribute the URL identifying the publication in the public portal? Take down policy If you believe that this document breaches copyright please contact us at providing details, and we will remove access to the work immediately and investigate your claim. Downloaded from vbn.aau.dk on: January 18, 2017\n2 Resume Præsentation af resultater fra analyse af effekter af udbud på vej- og parkområdet i danske kommuner I et samarbejde mellem forskere fra Aalborg universitet, Roskilde Universitet og KORA er der gennemført en række analyser af de økonomiske effekter af anvendelsen af udbud på vej- og parkområdet. Analyserne bygger dels på gennemgang af eksisterende viden på området og på survey-data indhentet fra chefer i de kommunale vej- og parkforvaltninger. Analyserne er afrapporteret i rapporten Økonomiske effekter af udbud af driftsopgaver på det kommunale vej- og parkområde resultater fra en survey blandt vej- og parkchefer Analyserne fokuserer på særligt fire spørgsmål: 1. Hvordan anvendes private leverandører til løsning af driftsopgaver på vej- og parkområdet i de danske kommuner? 2. Hvilke økonomiske effekter skaber udbud af driftsopgaver på vej- og parkområdet i de danske kommuner? 3. Hvordan er tilfredsheden med de private leverandørers drift på vej- og parkområdet i de danske kommuner? 4. Hvilke faktorer bidrager til at forklare de økonomiske effekter af udbud af driftsopgaver på vej- og parkområdet i de danske kommuner? Hovedkonklusioner Når kommunerne skal have løst driftsopgaver på vej- og parkområdet, anvender de ofte private leverandører. De tre vigtigste formål med at anvende private på området er ønskerne om at opnå en billigere drift, at markedsteste priserne samt at få løst opgaver, som kommunerne ikke selv kan løse. Ud fra de kommunale park- og vejchefers vurderinger, kan det beregnes, at kommunerne i gennemsnit har sparet 1\n3 5,5 procent ved deres seneste udbud på vej- og parkområdet. Udspurgt i forhold til seks parametre for opgaveløsningen er de kommunale park- og vejchefer mest tilfredse med de private leverandører i forhold til pris og kvalitet. Undersøgelsen viser endvidere, at kommunerne i gennemsnit sparer mere på driften de første gange, der gennemføres udbud end ved efterfølgende udbud, samt at omkostningsreduktioner hænger sammen med anvendelsen af et detaljeret kontraktgrundlag samt ønsket om at opnå besparelser. Anvendelse af private til vej- og parkdrift Private virksomheder anvendes i vid udstrækning til løsning af driftsopgaver på vejog parkområdet i de danske kommuner. Baseret på de seneste kommunale regnskabstal (2014) udgør køb hos private leverandører 44 procent af de samlede bruttodriftsudgifter på vejområdet og tilsvarende 33 procent på parkområdet. 61 procent af kommunerne har på vejområdet udbudt 4 gange eller mere i løbet af de sidste 10 år, mens 36 procent har udbudt i tilsvarende omfang på parkområdet. Kun få kommuner angiver, at de ikke anvender udbud. Der er dog stor variation mellem kommunerne i anvendelsen af udbud i de sidste ti år samt omfanget af anvendelse af private leverandører til løsning af driftsopgaver på vej- og parkområdet. De mest centrale formål med anvendelse af private er at opnå en billig drift samt at markedsteste og sammenligne priser. I forhold hertil er opnåelse af høj kvalitet samt udvikling af organisation eller opgaverne mindre centrale formål for de kommunale vej- og parkchefer, når der anvendes private leverandører. Økonomiske effekter En analyse af vej- og parkchefernes svar på spørgeskemaundersøgelsen viser, at kommunerne ved det seneste udbud i gennemsnit har opnået en reduktion i driftsomkostningerne på 5,5 procent for de pågældende vej- og parkopgaver. Det dækker over en gennemsnitlig reduktion på 5,8 procent på vejområdet og 5,1 procent på parkområdet. En nærmere analyse viser, at forskellen mellem de to områder ikke er statistisk signifikant. 2\n4 Oversigt over den gennemsnitlige omkostningsændring ved seneste udbud på vej- og parkområdet opgjort i forhold til antal gennemførte udbud inden for de sidste ti år Antal udbud inden for de sidste ti år Gennemsnit Antal udbud Standard afvigelse 1-11,4 % 13 10,5 2-7,9 % 13 9,2 3-3,2 % 13 5,9 4 eller flere -3,7 % 43 11,9 I alt -5,5 % 82 10,8 De gennemsnitlige økonomiske effekter dækker over betydelige forskelle mellem udbuddene. En stor gruppe af kommuner har vurderet at have opnået besparelser i forskellig størrelsesorden, en anden stor gruppe har ikke vurderet at der er sket omkostningsændringer, mens en lille gruppe af kommuner omvendt har oplevet omkostningsstigninger. På vejområdet varierer de vurderede omkostningsændringer ved seneste udbud eksempelvis fra en omkostningsreduktion på 50 procent til en omkostningsstigning på 16 procent. Tilsvarende er den største omkostningsreduktion på parkområdet en reduktion på 30 procent, mens den største omkostningsstigning er vurderet til 16 procent. Oversigt over omkostningsændringer for udliciterede opgaver efter sidste udbud på vej- og parkområdet 3\n5 20% 10% 0% -10% -20% -30% -40% -50% -60% Analysen viser også, at størrelsen på de økonomiske effekter afhænger blandt andet af udbudshistorikken, udbudsformålet samt hvor omfattende og detaljeret den underliggende kontraktmæssige ramme er for samarbejdet. Analysen viser blandt andet at: Jo flere udbud, der er gennemført tidligere, jo mindre er omkostningsreduktionen ved seneste udbud. Analysen viser, at gennemsnitligt har de danske kommuner opnået de største omkostningsreduktioner de første gange, der udbydes, og derefter aftagerpotentialet for yderligere omkostningsreduktioner gradvist. Analysen viser eksempelvis, at den gennemsnitlige omkostningsreduktion for førstegangsudbud er 11,4 procent, mens den er gennemsnitlige omkostningsreduktion, når der er udbudt fire gange eller mere, er på 3,7 procent. Jo større vægt på billig drift som formål med anvendelse af private leverandører, jo større er omkostningsreduktionen ved seneste udbud. Analysen viser således, at de kommuner, som i højere grad har et formål om at opnå billig drift, også i højere grad vurderer at have at have opnået en omkostningsreduktion, når de udbyder opgaven. Jo mere centralt, der indgår en formaliseret og detaljeret kontaktmæssige ramme i form af fx detaljerede opgavebeskrivelser og et juridiske grundlag i samarbejdet med de private leverandører, jo større er omkostningsreduktionen. 4\n6 Omvendt har eventuelle omkostningsreduktioner ikke betydning for vej- og parkchefernes tilfredshed med kvaliteten af driften hos de private virksomheder. Analysen viser således, at omkostningsreduktioner ikke hænger sammen med vej- og parkchefernes tilfredshed med den leverede kvalitet. Ligeledes har en anvendelse af eventuelle partnerskabslignende kontrakter med vægt på eksempelvis samarbejdsmodel, økonomiske incitamenter til optimeringer eller kompetencekrav ikke betydning for den økonomiske effekt af udbud på vej- og parkområdet. Analysen viser således, at prisen på opgaven ikke påvirkes af, at der anvendes partnerskabslignende kontrakter til driftsopgaver på vej- og parkområdet. Tilfredshed med driften hos de private leverandører og internt i kommunen De kommunale vej- og parkchefer er gennemgående tilfredse med opgaveløsningen, både for så vidt angår den del af opgaveløsningen, der er overdraget til private leverandører, og den del, der løses af kommunen selv. Tilfredsheden er vurderet i forhold til: Kvalitet Pris/omkostninger Fleksibilitet Opfølgning og løsning af problemer Udvikling og nytænkning Langsigtede mål for områder/anlæg Samlet set vurderer vej- og parkcheferne opgaverne, der løses af henholdsvis private virksomheder og i kommunalt regi, til at blive løst med en tilfredshedsgrad over middel. For opgaver løst af private leverandører er den gennemsnitlige tilfredshed hos vej- og parkcheferne størst i forhold til pris/omkostninger og kvaliteten i driften på både vej- og parkområdet. Tilfredsheden med de private er således højest for den parameter, der indgår som det primære formål med anvendelse af de private. 5\n7 Til sammenligning er tilfredsheden med den kommunale drift størst i forhold til fleksibilitet, kvalitet og opfølgning samt problemløsning. I en direkte sammenligning er de kommunale vej- og parkchefers tilfredshed med den kommunale drift højere end tilfredsheden med den udliciterede drift for alle tilfredshedsdimensioner undtagen for pris/omkostninger. Den gennemsnitlige vurdering af tilfredshed dækker dog over store forskelle. Eksempelvis er de vej- og parkchefer, der ikke har et direkte ansvar for den kommunale drift gennemgående mindre tilfredse med den kommunale drift end de vej- og parkchefer, der har et direkte ansvar for den kommunale drift. Det kan indikere, at kommunale respondenter med et direkte ansvar for driften er mere positivt indstillet over for egen drift, og derfor skal dette resultat tolkes med et vigtigt metodisk forbehold in mente. Vej- og parkchefer i kommuner, der udliciterer mere end 90 procent på henholdsvis vej- og parkområdet, er endvidere mere tilfredse med de private virksomheders løsning af driftsopgaver end vej- og parkchefer i kommuner, der udliciterer mindre end 90 procent. Årsagerne til forskellene undersøges ikke nærmere i rapporten. Om undersøgelsens metoder Resultaterne bygger på udvalgte data fra en spørgeskemaundersøgelse gennemført hos de kommunale vej- og parkchefer i vinteren 2014/15. I undersøgelsen indgår svar fra i alt 75 danske kommuner. I undersøgelsen er de kommunale vej- og parkchefer blevet spurgt om en række forhold vedrørende forskellige former for organisering og styring i både kommunalt og private regi samt deres vurdering af effekter og tilfredshed med den leverede drift. Rapportens forfattere: Andrej Christian Lindholst, Aalborg Universitet Kurt Houlberg, KORA (Det Nationale Institut for Kommuners og Regioners Analyse og Forskning) Ole Helby Petersen, Roskilde Universitet. Baggrund for rapporten 6\n8 Rapporten er blevet til i et samarbejde mellem forskere tilknyttet to forskellige forskningsprojekter. De to forskningsprojekter er Innovationer i Offentlig-Privat Samarbejde (INOPS) ved Aalborg Universitet og Dokumentation af effekter af konkurrenceudsættelse af offentlige opgaver (Effektdoku) ved Roskilde Universitet. INOPS er finansieret af Dalgas Innovation og Aalborg Universitet. Effektdoku er finansieret af 13 forskellige offentlige og private organisationer. 7